Robert Wilberforce

I Robert Isaac Wilberforce (19 ya ing Diciembre 1802 - 3 ya ing Febrero 1857) métung yang Ingles a párî ampóng talasúlat.

Anyang 1832 mí-destínu ya king East Farleigh, Kent, a yang pékilíbé na anyang 1840 kétang king Burton Agnes, malápit king Hull. 

Anyang 1841, mítuldú yang archidiácono ning East Riding of Yorkshire. Anyang panaun a ita mégí yang malápit i Wilberforce kang Henry Manning, at mípaglíbé lang dakal a súlat karéng pisasabian a teological ampóng eclesiastical. Malálam ing karélang pámiyabé king pámiyugnáyan ning Pisamban ning Inglaterra ampó ning Iglesia Catolica. Anyang 27 ya ing Marzo 1848, mikiabe ya i Robert Wilberforce ampo ing kapatad nang i Samuel king Canterbury Association.
Mig-umpisa ing pámagpántuk na king relihiun anyang panaun na king Burton Agnes, ampó ing kayang pámakipaniúlat kang Manning. Úling mabágal ing pámibiébié karin, balik-bálik ini kaya. Dáragul ing kayang pánga-dismaya king ákakit nang é malínóng anggánan ning Estado ampóng Pisamban, at ditak-dítak mébáwas ing kayang katapatan king Pisamban ning Inglaterra anggang taganang méwalá na iti. 

Anyang 1851, línub ya i Manning king Iglesia Catolica Romana, at kaybat ning atlung banwa, tínukí ya i Wilberforce. Milyári ing kayang conversion úli ning áusan dang Gorham. Anti lang mipatunayan deng kayang isipan at kaybat panga-cumbinsing ing Pisamban ning Inglaterra metung yang hereticong aguman a e na na agyu ning kayang concienciang miyabe keti, at inalis na ing kayang katapatan manibat Canterbury ampong York, papunta king Roma bandang tauli.  

Mágsadyá ya pára king kayang ordinacion a Catolico anyang mété ya king Albano on anyang 3 ya ing Febrero 1857. Makakutkut ya king Roma king Basilica ning Santa Maria sopra Minerva, malápit king  Pantheon. Kétá yá mung kilwal ning transept ning pisamban ing kayang kutkútan.